**P O Z I V**

**na sudjelovanje u savjetovanju s javnošću**

**o**

**nacrtu prijedloga Odluke o donošenju Plana djelovanja Zadarske županije u području prirodnih nepogoda za 2023.godinu**

Člankom 28.. stavkom 1. Pravilnika o radu župana („Službeni glasnik Zadarske županije“ broj: 16/22) utvrđeno je da prije utvrđivanja prijedloga općeg akta odnosno drugih strateških ili **planskih dokumenata** Županije kad se njima utječe na interese građana i pravnih osoba, provodi se postupak savjetovanja s javnošću sukladno zakonima koji uređuju pravo na pristup informacijama i savjetovanja s javnošću u postupku donošenja ovih akata.

Cilj je prikupiti informacije o interesima, stavovima i prijedlozima zainteresirane javnosti u vezi s javnim politikama u području zaštite od prirodnih nepogoda te pravovremeno uočiti slabosti i negativne učinke javnih politika prije formalnog usvajanja planskih dokumenata.

Plan djelovanja u području prirodnih nepogoda analizira svaku od prirodnih nepogoda izglednu za područje Zadarske županije, učestalost i opseg nastanka, prouzročene štete na području županije u zadnjih 10 godina, preventivne mjere, mjere za ublažavanje/otklanjanje izravnih posljedica te procjenu opreme i drugih sredstava za djelomičnu sanaciju šteta.

Budući da je Plan djelovanja u području prirodnih nepogoda za Zadarsku županiju dokument kojim se uređuju pitanja od interesa za sigurnost građana, sukladno članku 11. Zakona o pravu na pristup informacijama (Narodne novine broj 25/13. i 85/15.) provodi se postupak savjetovanja sa zainteresiranom javnošću. Postupak savjetovanja provest će se sukladno Kodeksu savjetovanja sa zainteresiranom javnošću u postupcima donošenja zakona, drugih propisa i akata (Narodne novine broj 140/09.), stavljanjem Nacrta prijedloga Odluke na mrežne stranice Zadarske županije s mogućnošću zainteresiranih da elektronskom poštom ili u pisanom obliku dostave svoje komentare, primjedbe i prijedloge na raspoloživom obrascu – prilog 2.ovog Poziva.

**Postupak savjetovanja provest će se u razdoblju od 4.listopada 2022. do 4.studenog 2022.godine**. Organizator i nositelj postupka savjetovanja je Upravni odjel za prostorno uređenje, zaštitu okoliša i komunalne poslove u Zadarskoj županiji.

Pozivamo vas na sudjelovanje u postupku Savjetovanja, za koju potrebu Vam je na raspolaganju utvrđeni Nacrt prijedloga Odluke o donošenju Plana djelovanja Zadarske županije u području prirodnih nepogoda za 2023.godinu i Obrazac za sudjelovanje u savjetovanju.

- Prilog 1. Nacrt prijedloga Odluke o donošenju Plana djelovanja Zadarske županije u području prirodnih nepogoda za 2023.godinu

- Prilog 2. Obrazac za dostavu prijedloga, primjedbi i mišljenja u internetskom savjetovanju.